namaels niet tegenstaende aengesproken noch belast en dorven
wordden Item op tpoint ruende vanden xxv saluten en
op iii point ruende van xvi lb gr te weten de voirs
xxv salute van achterstelle der vors lijftocht verschene
naden xi dach van octobri int jaer xlviii vors Es duytsprake
want de weduwe vors huers vmoets van bewijsenisse
niet volcomen en es van dat de vors xxv saluten
in rekenigen tusschen daneele en diercken in betalinghen
gepasseert soud sijn evenverre de vors dieric zijne
eedt doet dat beyde de somen tusschen daneele wilen
vande waerde vors en hem in rekenighen niet gepasseert
en zijn en dat hem die t noch ombetaelt uutstaen
dat de vors weduwe hem vand vors somen betalinge
Item op tpoint ruende vanden brieve
sal doen
vanden moederliken goeden des vors wilen daneels
dair inne des voirs diericx wijf gegoedt is Es
verdraghen dat de voirs weduwe gehouden sijn sal
de selve brieve ongecancelleert te restitueren den
vors diereken gemerct dat zij niet bewijst en heeft
dat die guedinghe des voirscr diericx wijve
gedaen was in voldoenighe vander huweliker
vorweerden des voirs diericx ende zijns
wijfs Item op tpoint ruende vanden
xxx lb gr die dieric voirs der voirs weduwe
eysschende is van quetsueren hem ghedaen